# РЕПУБЛИКА БЪЛГАРИЯ

# lav4eМинистерство на земеделието, храните и горите

# Областна дирекция “Земеделие” Търговище

**З А П О В Е Д**

**№ РД 04-..............**

**Търговище, ………..2020 г.**

На основание чл. 3, ал. 4 от Устройствения правилник на областните дирекции „Земеделие“ и Заповед № РД09-254/10.03.2020 г. на Министъра на земеделието, храните и горите

**Н А Р Е Ж Д А М :**

I. Всички служители на ОД „Земеделие“ Търговище да спазват следните мерки с цел ограничаване опасността от разпространение на COVID-19 /коронавирус/ съобразно своите компетенции:

1. Да се прилагат допълнителни мерки по хигиенизиране и дезинфекция на общите, работните и санитарните помещения при спазване на указанията на Министерство на здравеопазването, Национален център по заразни и паразитни болести, публикувани на <https://www.ncipd.org/index.php?option=com_k2&view=item&id=563:covid-19desinfection-08032020&lang=bg>.
2. Да се обособят специални места за обслужване на граждани, в които мерките по хигиенизиране и дезинфекция да се прилагат стриктно в съответствие с указанията по т. 1.
3. Да се осигурят указателни табели, съгласно които влизането при служителите на ОД „Земеделие“ Търговище и общинските служби по земеделие на територията на област Търговище да става по един човек.
4. Да се осигури снабдяването и ползването на индивидуални средства за защита /предпазни маски за лице/ на служителите, които имат пряк контакт с граждани.
5. Да се спазват стриктно изготвените Указания за осъществяване процеса по обслужване на гражданите в Областна дирекция „Земеделие“ Търговище и в общинските служби по земеделие на територията на област Търговище, както и за предприемане на мерки по хигиенизиране и дезинфекция на работните помещения в условията на епидемично разпространение на COVID-19, одобрени със Заповед № РД 04-86/11.03.2020 г. на Директора на ОД „Земеделие“ Търговище.

II. Всички срещи, работни групи, съвети и други формати по възможност да се провеждат неприсъствено. Комуникацията да се провежда по телефон, електронна поща, и/или чрез видеовръзка. Да се предприемат необходимите действия за осигуряване техническа възможност за използване на видеовръзка.

III. Командироването на служители в страната да се извършва по изключение, след изрично разрешение от страна на директора на ОД „Земеделие“ Търговище.

IV. Служители, които са пребивавали в страни, определени като рискови от Националния кризисен щаб, незабавно след връщането си да уведомят прекия ръководител. Служителите се поставят под карантина в съответствие с установения от здравните власти ред.

V. Осъществяването на служебни задължения, които имат отношение към изпълнение на противоепидемични мерки срещу коронавирус, да се извършва само след изрично съгласуване и координиране с ръководителя на съответното ведомство.

VI. В случаите, когато възникне съмнение, че служител проявява признаци на респираторна инфекция, същият да бъде насочван за провеждане на консултация с лекар.

VII. В случай, че на територията на област Търговище бъде установено огнище на коронавирус, следва всички служители на ОД „Земеделие“ Търговище и общинските служби по земеделие на територията на област Търговище съобразно своите компетенции, освен изпълнението на т. I-VI от настоящата заповед, да спазват стриктно въведените допълнителни ограничения и препоръки, като особено стриктно следва да се прилагат мерките за хигиенизиране и дезинфекция на помещенията.

VIII. ОД „Земеделие“ Търговище апелира към всички граждани да спазват препоръките и указанията на здравните органи за ограничаване разпространението на вирусното заболяване, като ги моли да се въздържат от посещение в сградите на ОД „Земеделие“ Търговище и Общинските служби по земеделие на територията на област Търговище, ако характера и вида на посещението не предполага спешност, неотложност и лично явяване.

Контрол по изпълнение на настоящата заповед възлагам на г-н Донко Донков – Главен секретар на ОД „Земеделие“ Търговище, както и на началниците на съответните Общински служби по земеделие.

Настоящата заповед да се публикува на интернет страницата на ОД „Земеделие“ Търговище, както и да се постави на информационните табла на ОД „Земеделие“ Търговище и Общинските служби по земеделие.

Настоящата заповед да се сведе до знанието на всички служители за сведение и изпълнение.

СЕВДА ЕРМЕНКОВА

*Директор ОД “Земеделие” Търговище*